Molitva svetoj Moniki
Sveta Monika, uzorna majko velikog Augustina, ti si ustrajno usmjeravala svog zabludjelog sina: ne teškim prijetnjama, nego molitvenim vapajima u nebo.  Posreduj za sve majke našeg vremena, tako da znaju kako privući svoju djecu Bogu.

Nauči ih kako da ostanu bliske sa svojom djecom, čak i sa sinovima i kćerkama koji su se odmetnuli i nažalost zabludjeli.

Draga sveta Monika, koja si iskusila nevolje i kao supruga i kao majka, mnoge su žalosti probole tvoje srce tijekom tvog života. Ipak, nisi očajavala ili izgubila vjeru. S povjerenjem, upornošću i dubokom vjerom svakodnevno si molila za obraćenje svoga voljenog muža Patricija i ljubljenog sina Augustina. Izmoli mi tu istu snagu, strpljenje i povjerenje u Gospodina. Zagovaraj me, draga sveta Monika, da Bog usliša moju molbu za (...) i dadne mi milost da prihvatim Njegovu volju u svemu, po Kristu, Gospodinu našem. Amen.

Izvori
Bilješke i literatura
 Molitva svetoj Moniki, www.zupa-gajnice.hr

Vanjske poveznice
Ostali projekti

Molitve